Diari Oficial de la Generalitat Valenciana


Sumari del DOGV 5438, del 29-01-2007 (2006/15067)

Informació pública de l'aprovació del projecte d'expropiació, pel procediment de taxació conjunta, dels béns i drets afectats pel projecte d'execució del vial perimetral sud al nucli antic de la pedania de Xirles.
---------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5438

Data del DOGV
:   29-01-2007

Secció del DOGV
:   V. ANUNCIS - C) ALTRES ASSUMPTES

Número del document
:   2006/15489


Data del document
:   19-12-2006

Organisme emissor
:   Ajuntament de Polop

Tipus de document
:   Informació Pública

En data 11 d'abril de 2006, amb registre d'eixida número 922, es trasllada a la Conselleria de Territori i Habitatge el projecte d'expropiació, pel procediment de taxació conjunta, dels béns i drets afectats pel projecte d'execució del vial perimetral sud al nucli antic de la pedania de Xirles, per a la seua aprovació definitiva, si fóra el cas.   
L'esmentat projecte d'expropiació va estar exposat al públic durant el període reglamentari després de la publicació d'anunci en el Diari Oficial de la Generalitat número 5.199, de data 15 de febrer de 2006, Butlletí Oficial de la Província d'Alacant número 38, de data 15 de febrer de 2006, i diari Información, de data 31 de gener de 2006; així mateix es va remetre notificació individual als qui constaven com a titulars de béns i drets en l'expedient amb el corresponent full d'apreuament i proposta de fixació dels criteris de valoració, perquè pogueren formalitzar les objeccions que consideraren oportunes.   
En Decret d'Alcaldia número 76, de data 5 d'abril de 2006, s'emet informe de l'única al·legació presentada, per David Chervin, de forma desestimatòria, basant-se en l'informe tècnic de data 29 de març de 2006, de l'enginyer municipal Rafael Roldán i s'acorda traslladar-lo a la Conselleria de Territori i Habitatge per a la seua aprovació definitiva, si fóra el cas.   
Amb l'entrada en vigor de la Llei 16/2005, Urbanística Valenciana, en concret l'article 187, i l'aprovació del Reglament d'Ordenació i Gestió Territorial i Urbanística (Decret 67/2006, de data 12 de maig) l'aprovació dels expedients d'expropiació per taxació conjunta corresponen a l'administració local, tal com preceptua l'article 432 i ss, i segons es desprén de l'escrit remés per la Conselleria de Territori i Habitatge rebut en data 5 de desembre de 2006, registre d'entrada número 3.021.  
L'enginyer municipal Rafael Roldán ha redactat un nou projecte d'expropiació, de data 5 de desembre de 2006, i d'acord amb la normativa vigent més amunt citada.   
Vist el que s'ha exposat, i ja que esta Alcaldia és l'òrgan competent, per Decret d'Alcaldia número 265, de data 19 de desembre de 2006, resolc:   
Primer  
Aprovar el projecte d'expropiació, pel procediment de taxació conjunta, dels béns i drets afectats pel projecte d'execució del vial perimetral sud al nucli antic de la pedania de Xirles, a Polop (Alacant), redactat per l'enginyer de camins, canals i ports Rafael Roldán Ortega, en data 5 de desembre de 2006.  
Segon  
Exposar a informació pública l'esmentat projecte d'expropiació i relació de béns i drets afectats pel termini d'un mes per mitjà d'inserció d'edicte en el DOGV, en el BOP i en el diari Información, perquè els qui puguen resultar interessats formulen les observacions i reclamacions que estimen convenients, especialment pel que fa a la titularitat o valoració dels seus respectius drets.  
L'expedient estarà a disposició del públic en el Departament d'Urbanisme de l'Ajuntament de Polop, siti a l'avinguda de Sagi Barba, 34, en horari de 08.00 a 15.00 hores.   
Tercer  
Notificar individualment els qui consten com a titulars de béns o drets en l'expedient, per mitjà de trasllat literal del corresponent full d'apreuament, els quals disposaran d'un mes per a acceptar el full d'apreuament o rebutjar-lo i formular-ne el seu propi.   
El present anunci es publica, igualment, als efectes establits en l'article 59.4 de la Llei 30/1992, de 26 de novembre, modificada per la Llei 4/1999, per als interessats que figuren com a desconeguts o amb domicili ignorat, o bé intentada la notificació no s'haguera pogut practicar.   
Quart  
D'acord amb el que disposa l'article 22 del Reial Decret 1.093/1997, de 4 de juliol, sobre el Registre d'Actes de Naturalesa Urbanística, s'acorda remetre ofici al Registre de la Propietat per a sol·licitar certificació de domini i càrregues dels béns i drets afectats, fent-se constar en l'expedició per la mateixa nota marginal.   
Cinqué  
Donar compte del present decret en la pròxima sessió plenària que se celebre.  
Polop, 19 de desembre de 2006.- L'alcalde: Alejandro Ponsoda Bou.